**ΘΕΜΑ: Επίβλεψη Έργου από Μηχανικό που υπηρετεί στην ΥΔΟΜ**

Ημ/νία υποβολής ***09/11/2021***

**Ερώτηση :**

α) Μπορεί να οριστεί **ως επιβλέπων σε έργο του Δήμου, μηχανικός** ο οποίος υπηρετεί στην ΥΔΟΜ του Δήμου και ο οποίος παρέχει τις υπηρεσίες του μέσω προγραμματικής σύμβασης με Αναπτυξιακό Οργανισμό; Δηλ. δεν πρόκειται για μόνιμο υπάλληλο - μηχανικό, αλλά για μηχανικό που έχει σύμβαση συνεργασίας με Αναπτυξιακό Οργανισμό και μέσω σχετική προγραμματικής καλύπτει θέση για την ελάχιστη στελέχωση της ΥΔΟΜ.

β) Σε ΥΔΟΜ Δήμου που στελεχώνεται αμιγώς μέσω προγραμματικής σύμβασης με Αναπτυξιακό Οργανισμό, δηλ. από **μηχανικούς που δεν είναι μόνιμοι υπάλληλοι,** μπορεί ως Προϊστάμενος της ΥΔΟΜ να οριστεί ένας από αυτούς ή θα πρέπει ο Προϊστάμενος της ΥΔΟΜ να είναι μόνιμος υπάλληλος; Ευχαριστώ.

**Απάντηση :**

Οι δυνατότητες Επίβλεψης Δημοσίων Έργων στα πλαίσια εφαρμογής του Ν. 4412/2016 είναι οι εξής:

Α΄. Σύμφωνα με την παρ. 2 Άρθ. 136 : «Η διευθύνουσα υπηρεσία ορίζει ως επιβλέποντες και βοηθούς αυτών για το έργο ή τμήματά του ή είδη εργασιών τεχνικούς υπαλλήλους που έχουν την κατάλληλη ειδικότητα, ανάλογα με τα στελέχη που διαθέτει, τις υπηρεσιακές ανάγκες και την αξιολόγηση του έργου και του προσωπικού».

Β΄. Με τις τροποποιήσεις του Άρθ. 136 με το άρθρο 57 Ν.4782/2021, στην παρ. 3 εισάγεται η διαδικασία άσκησης της επίβλεψης από πιστοποιημένο ιδιωτικό φορέα (ΙΦΕ - φυσικό ή νομικό πρόσωπο ή ένωση προσώπων).

Στην παρ. 4 Άρθ. 136 Ν. 4412/2016 «Στην περίπτωση της παρ. 3 (άσκησης Επίβλεψης από πιστοποιημένο ιδιωτικό φορέα επίβλεψης (ΙΦΕ) η διευθύνουσα υπηρεσία δεν προβαίνει στον ορισμό επιβλεπόντων κατά τους ορισμούς της παρ. 2».

Γ΄. Με το Άρθ. 136Α εισάγεται η δυνατότητα ανάθεσης, σε διαπιστευμένους ιδιώτες, επιβλέποντες ελεγκτές μηχανικούς - μετά από κλήρωση μεταξύ των εγγεγραμμένων σε Μητρώο που συστήνεται με ΚΥΑ των Υπουργών Εσωτερικών και Υποδομών και Μεταφορών - της λειτουργίας επίβλεψης έργων που αφορά τα Έργα με προεκτιμώμενη «αμοιβή» έως το όριο της περ. α της παρ. 1 του άρθρου 5 [5.350.000 € σύμφωνα με τον ισχύοντα Κανονισμό], ανά κατηγορία έργου.

Η εν λόγω περίπτωση δεν εμπίπτει σε καμία εκ των τριών προαναφερθεισών.

**Ι. Υποχρεωτική λειτουργία Υπηρεσιών Δόμησης σε κάθε Δήμο**

Εφόσον δεν έχει εκδοθεί το π.δ. της παρ. 2 του άρθρου 31 του ν. 4495/2017 (Α’ 167), από την 1η.11.2020 01η.10.2021 1η.1.2022, εκτός από τις υπηρεσιακές μονάδες που προβλέπονται στο άρθρο 97 του Ν. 3852/10, σε κάθε Δήμο συστήνεται και λειτουργεί Υπηρεσία Δόμησης (ΥΔΟΜ). Στους Δήμους όπου δεν υφίστανται ΥΔΟΜ την 1η.11.2020, συστήνεται σε επίπεδο Τμήματος. (παρ. 1 άρθρο 97Α Ν. 3852/10, όπως προστέθηκε από το άρθρο 181 του Ν. 4555/18 , αντικαταστάθηκε με την παρ.1 του άρθρου 376 του Ν.4700/20 και το άρθρο 43 του Ν.4735/20 και τροποποιήθηκε από την παρ.1 του άρθρου 73 του Ν.4745/20 και από το άρθρο 96 του Ν.4842/21) (ΥΠ.ΕΣ. εγκ.423/77221/13.11.2020)

Με την έκδοση του π.δ. της παρ. 2 του άρθρου 31 του ν. 4495/2017 (Α’ 167), το άρθρο 97Α Ν. 3852/10 καταργείται. (παρ. 8 άρθρο 97Α Ν. 3852/10, όπως συμπληρώθηκε από το άρθρο 96 του Ν.4842/21)

Οι διατάξεις του δεύτερου εδαφίου της παρ. 1 του άρθρου 97Α του Ν. 3852/10 δεν κωλύουν τη λειτουργία των ΥΔΟΜ σε όλους τους δήμους της χώρας από 1ης.10.2021 1ης.01.2022. (παρ. 6 άρθρο 97Α Ν. 3852/10, όπως προστέθηκε από το άρθρο 181 του Ν. 4555/18 , αντικαταστάθηκε με την παρ.1 του άρθρου 376 του Ν.4700/20 και το άρθρο 43 του Ν.4735/20 και τροποποιήθηκε από την παρ.1 του άρθρου 73 του Ν.4745/20 και από το άρθρο 96 του Ν.4842/21)

Από την 1η Ιανουαρίου 2022, η πρόβλεψη της κατ΄ ελάχιστο στελέχωσης των Υπηρεσιών δόμησης σε επίπεδο Τμήματος, δεν κωλύει τη λειτουργία των Υπηρεσιών δόμησης των δήμων που ήδη ασκούν τις εν λόγω αρμοδιότητες. (ΥΠ.ΕΣ. εγκ.732/76859/21.10.2021)